फ़्लाईबीई संपूर्ण युरोप का सबसे बड़ा स्वतंत्र क्षेत्रीय एयरलाइन्स है. एक्सटर, इंग्लेंड मे स्थित अपने आधार केंद्र से यह फ़्लाईबीई के किसी भी अन्य घरेलू विमान सेवा की तुलना मे कहीं अधिक उड़ाने संचालित करता है. यह ९ देशों के ६२ गंतव्यों से १४९ मार्गों पर प्रति वर्ष ७० लाख से अधिक यात्रियों को मॅनचेस्टर, बर्मिंघॅम, पॅरिस, डब्लिन और आम्सटरडॅम स्थित आधार केंद्रों तक पहुँचाता है. यह युरोपियन रीजन्स एयरलाइन असोसियेशन का सदस्य भी है.  फ़्लाईबीई की मूल कंपनी फ़्लाईबीई ग्रूप पी. एल. सी. (पूर्व मे वॉकर एवियेशन लिमिटेड) लंडन स्टॉक एक्सचेंज मे सूचीबद्ध है।

इस एयरलाइन्स का आरंभ ईन्ट्रा एयरवेज और एक्सप्रेस एयर सर्वीसेज के विलय के परिणामस्वरूप १९७९ मे हुआ था. वर्ष १९८३ मे इस एयरलाइन को वॉकर स्टील ग्रूप को बेच दिया गया जिसके पास पहले से हीं स्पसेगरंड एवियेशन नाम की एक अन्य एयरलाइन्स थी. १९८५ मे इन दोनो एयरलाइन्स के विलय से जर्सी युरोपियन नामक एयरलाइन्स बनी जिसे पुनः २००० मे ब्रिटिश युरोपियन (सॉर्ट मे बी. ई.) का नाम दिया गया. वर्ष २००२ मे इसे वर्तमान नाम फ़्लाईबीई दिया गया.

इतिहास
------

फ़्लाईबीई ने वर्ष १९७९ में जर्सी-स्थित ईन्ट्रा एयरवेज और बॉयरनेमवौत-स्थित एक्सप्रेस एयर सर्वीसेज के विलय के परिणामस्वरूप जर्सी युरोपियन एयरवेज के नाम से अपनी उड़ाने संचालित करनी शुरू की. जर्सी नगर के नागरिक जॉन हबीन इसके संस्थापक और प्रमुख भागीदार भी थे. अपने पूर्ववर्ती व्यापार एवियेशन बेऔपोर्ट और कुछ अन्य बिज़्नेस संस्थानो को बेचने के बाद हबीन ने जर्सी स्थित आधार केंद्र से यू.के. के कई मार्गों पर उड़ाने आरंभ की. बाद मे नवंबर १९८३ मे उन्होने इसे जैक वॉकर के वॉकर स्टील ग्रूप को बेच दिया जिसके पास पहले से हीं ब्लॅकपूल-स्थित चार्टर एयरलाइन स्पसेगरंड एवियेशन का स्वामित्व था. 

कुछ समय तक दोनो एयरलाइन्स स्वतंत्र रूप से कार्य करती रहीं और उनकी कुछ हीं प्रबंधकीय ज़िम्मेदारियाँ साझा की गयीं. पर वर्ष १९८५ मे इन दोनो को जर्सी युरोपियन के नाम से एकीकृत कर दिया गया और इसका मुख्यालय एक्सटर मे स्थांतरित कर दिया गया। 

वर्ष २००० मे इस एयरलाइन्स का नाम ब्रिटिश युरोपियन कर दिया गया और १८ जुलाई २००२ को इसे और छोटा करते हूए फ़्लाईबीई का नाम दे दिया गया तथा इसे कम लागत वाली एयरलाइन्स के रूप मे पेश किया गया.

कंपनी संबंधी मामले
------------------

फ़्लाईबीई लंदन स्टॉक एक्सचेंज मे सूचीबद्ध एक पब्लिक लिमिटेड कंपनी है। नवंबर २००३ तक इसमे ४८.१% भागीदारी के साथ रॉज़्डाल एवियेशन होल्डिंग्स लिमिटेड प्रमुख हिस्सेदार थी।

फ़्लाईबीई का यू.के.में सबसे बड़ा आधार केंद्र बर्मिंघॅम एयरपोर्ट पर है और इसके अलावा बेलफास्ट, मॅनचेस्टर और साउथॅंप्टन एयरपोर्ट्स पर भी इसके बड़े आधार केंद्र हैं. पूरे यू.के. चॅनेल आइलॅंड्स और द इस्ले ऑफ मेन मे इसके १४ क्र्यू और एयरक्रॅफ्ट बेस हैं. इस एयरलाइन्स के पास युनाइटेड किंग्डम सिविल एवियेशन अतॉरिटी का टाइप ए ऑपरेटिंग लाइसेन्स है जिसके कारण इसे २० से अधिकसीट वाले विमानों के द्वारा यात्री, कार्गो और डाक सेवाएँ प्रदान करने का अधिकार प्राप्त है.

गंतव्य
------

फ़्लाईबीई युनाइटेड किंग्डम, रिपब्लिक ऑफ आयरर्लॅंड और युरोप महाद्वीप के सभी प्रमुख गंतव्यों के लिए कम दूरी वाली उड़ाने संचालित करता है.

विमान दस्ता
-----------

फ़्लाईबीई के पास टर्बोप्रॉप और जेट एयरलाइनर्स का मिलाजुला दस्ता है जिसमे अधिकाँशतः बॉंबर्डियर डैश ८ क्यू ४०० टर्बोप्रॉप विमान है. फिलहाल फ़्लाईबीई क्यू ४०० विमानों का विश्व मे सबसे बड़ा संचालक है.

जुलाई २०१७ की जानकारी के अनुसार फ़्लाईबीई के विमान दस्ते मे निम्न विमान शामिल थे :-


**फ्लाईबे बेड़े**| हवाई जहाज | सेवा में | आदेश | यात्रियों | टिप्पणियाँ |
| --- | --- | --- | --- | --- |
| Y | Total |
| ए टी आर. ७२-६०० | 5 | 2 | 70 | 70 | ये विमान सकॅनडिनेवियन एयरलाइन्स  के लिए संचालित किए जाते हैं। |
| बॉंबर्डियर डैश ८ क्यू ४००-६० | 60 | — | 78 | 78 | इनमे से २ ब्रसेल्स एयरलाइन्स के लिए संचालित और ६ अन्य के २०१७ के अंत तक विमान दस्ते से हटने की संभावना |
| एम्बराएयर १७५ - ८ | 11 | 4 | 88 | 88 | २०१९ मे शामिल होने की संभावना. |
| एम्बराएयर १९५ - ९ | 9 | — | 118 | 118 | इनमे से २ स्टोबार्ट एयर के लिए संचालित और ३ अन्य के २०१८ तक विमान दस्ते से हटने की संभावना  |
| Total | 85 | 6 |  |

सन्दर्भ
-------

1. ↑  "IATA - Airline and Airport Code Search". *iata.org*. मूल से 7 अगस्त 2017 को पुरालेखित. अभिगमन तिथि 13 April 2015.
2. ↑  Thomas, Nathalie (2013-11-05). "Flybe appoints City veteran Simon Laffin as chairman - Yahoo Finance UK". Uk.finance.yahoo.com. मूल से 11 नवंबर 2013 को पुरालेखित. अभिगमन तिथि 2014-01-07.
3. ↑  European Regions Airline Association (13 October 2015). *Flybe joins ERA, the voice of European regional aviation*. प्रेस रिलीज़. Archived from the original on 2 मई 2016.. अभिगमन तिथि: 4 अगस्त 2017.
4. ↑  "World airline directory: Jersey European Airways" Archived 2017-12-01 at the वेबैक मशीन. *Flight International*, 26 July 1980, p. 323.
5. ↑  "FlyBe Airlines". cleartrip.com. मूल से 18 जुलाई 2013 को पुरालेखित. अभिगमन तिथि 4 August 2017.
6. ↑  "संग्रहीत प्रति". मूल से 10 अगस्त 2017 को पुरालेखित. अभिगमन तिथि 4 अगस्त 2017.
7. ↑  "संग्रहीत प्रति". मूल से 10 अगस्त 2017 को पुरालेखित. अभिगमन तिथि 4 अगस्त 2017.
8. ↑  "Republic to take 50 E-175s as Q400s head for Flybe". *Flight Global*. मूल से 29 जुलाई 2017 को पुरालेखित. अभिगमन तिथि 2014-09-17.
9. ↑  "Flybe Share Issue Prospectus" (PDF). *Flybe*. मूल (PDF) से 3 अप्रैल 2015 को पुरालेखित. अभिगमन तिथि 2014-02-22.
10. ↑  "Flybe Places Two Embraer 195s with Stobart Air". मूल से 29 जुलाई 2017 को पुरालेखित. अभिगमन तिथि 4 अगस्त 2017.
11. ↑  "संग्रहीत प्रति". मूल से 29 जुलाई 2017 को पुरालेखित. अभिगमन तिथि 4 अगस्त 2017.

बाहरी कड़ियाँ
-------------

* Wikimedia Commons logo Flybe से संबंधित मीडिया विकिमीडिया कॉमन्स  पर
* औपचारिक जालस्थल